Kuigi kroonika  koostaja nime tekstis ei leidu, rõhutab konfutsiaanlik filosoof Mengzi (Mencius) just seost Konfutsiusega. Sajandite vältel on Chunqiu saanud nii kuulsaks, et selle järgi on nimetatud ka kroonikaaegset perioodi. Iga aasta on kroonikas jagatud aastaaegadeks, iga aastaaja kestvuseks on kolm lunaarkuud. Kroonika koostaja põhimõtteks oli mitte jätta vahele ühtki aastaaega, isegi kui sellel perioodil midagi erilist ei toimunud.